Woordfees - DIE LAND SE TOP-SPELLERS IN AFRIKAANS IS NOORD-KAPENAARS
DIE LAND SE TOP-SPELLERS IN AFRIKAANS IS NOORD-KAPENAARS
Graad 10 wenners van agter l.n.r : Dr. Leslie van Rooi; Fiona van Kerwel; Frank Louw; Thea Korff; Dr. Peter Beets;Saartjie Botha Voor l.n.r : 2de plek - Gordon de Jongh ( Hoërskool Namakwaland); wenner – Shawn Day (Hoërskool Swartland) en 3de plek Melvinito Miggel (Hoërskool van Rhynsdorp)
Die beste spellers in die land woon in die Noord-Kaap. In die nasionale eindronde van die 2018 Sanlam WOW Spelfees, wat Saterdag 20 Oktober in Stellenbosch gehou is, het die Noord-Kaap nege van die 30 wenners opgelewer, terwyl agt Wes-Kapenars onder die top-30 was. Vir Afrikaans Huistaal word dié nasionale spelkompetisie van graad 1 tot 10 aangebied. Die algehele wenners in Grade 3, 5, 7 en 9 was almal Noord-Kapenaars.
Meer as 300 leerdersvan 129 skole het Saterdag byeengekom om hul spelkragte te meet. Die finaliste het deurgedring in ’n reeks uitdunne wat gedurende die jaar regoor die land aangebied is.
WOW ondersteun meertaligheid en vanjaar het 112 leerders uit vier provinsies deelgeneem aan die Sanlam WOW Nasionale spelfees vir Engels Eerste Addisionele taal. Sedert 2017 bied WOW ook ’n Xhosa-spelfees in vier distrikte aan en die plan is om hierdie aanbod verder uit te brei.
In die afdeling vir Engels Addisionele Taal het leerders van graad 6 tot 9 meegeding en hier was dit veral die Oos-Kapenaars wat uitgeblink het. Ses van die toptwaalf leerders kom uit die Oos-Kaap; vier uit die Wes-Kaap.
“Die WOW Spelfees hou aan groei en groei,” het ’n opgewonde Fiona van Kerwel, projekbestuurder van WOW gesê. “Dis die sewende jaar wat ons ’n nasionale kompetisie aangebied het en die standaard sowel as die moeilikheidsgraad neem saam met die aantal deelnemende skole toe.”
Frank Louw, van die hoofborg, Sanlam, se afdeling vir Korporatiewe Sosiale Betrokkenheid, het gesê hulle steun die projek omdat dit net nóg ’n manier is om WelvaartmeestersTMte skep.
Wenners het elkeen ’n kontantprys, medalje van Sanlam en ‘n balkie vir hul skoolbaadjies ontvang, asook ’n boekprys van NB Uitgewers. Die eersteplek-wenners het daarmee saam elkeen ’n slimfoon of tablet gekry. Ander borge sluit in die Universiteit Stellenbosch, kykNET, TAO (Trust vir Afrikaanse Onderwys), Het Jan Marais Nationale Fonds en Millenium Trust.
Die Sanlam WOW Spelkompetisie is nou in sysewendejaar. WOW, ’n akroniem vir Woorde Open Wêrelde, het ten doel om ’n liefde vir lees en woorde by leerders te kweek. Die projek help ook jaarliks sowat dertien behoeftige leerders aan die Universiteit van Stellenbosch deur aanvullende beurse beskikbaar te stel.
Nasionale wenners per graad in Afrikaans Huistaal
Marli Jacobs, Laerskool Staatspresident CR Swart, Mpumalanga
Jury Hayes, Laerskool Oranje-Noord, Noord-Kaap
Luke Versveld, Laerskool Gericke, Wes-Kaap
Annabelle Kirstein, Fairland Laerskool, Gauteng
Anduné Morkel, Vyeboom CPS, Wes-Kaap
Menienke Crawley, Sentrale Volkskool, Vrystaat
Nicole Rief, Kleinzee Primêr, Noord-Kaap
Marizel Swanepoel, Laerskool Jacobsdal, Vrystaat
Jani Visagie, Laerskool Swartland, Wes-Kaap
Anienke Herbst, Laerskool Mooirivier, Noordwes
Cari van Rooyen, Laerskool Krugerpark, Limpopo
Ethan Bothman, Laerskool Handhaaf, Oos-Kaap
Anja Strauss, Primêre Skool op die Voorpos, Noord-Kaap
Jeugene Makok, John D. Crawford Primêr, Wes-Kaap
Catelyn Baillie, Blanco Laerskool , Wes-Kaap
Jeanné Scheepers, Laerskool Pietersburg-Oos, Limpopo
Christiaan Genade, Worcester Primêre Skool, Wes-Kaap
Liné Pienaar, Laerskool De Aar, Noord-Kaap
C. Ehlers, Laerskool Groblershoop, Noord-Kaap
Skylar Williams, Springbok Laerskool, Noord-Kaap
Anastacia Links, Bethelsdorpweg Primêr, Oos-Kaap
Josef Joubert, Hoërskool Piet Potgieter, Limpopo
Jessica Pieters, HTS Witbank, Mpumalanga
Niné van Niekerk, Hoërskool Kanonkop, Mpumalanga
Jeandré Fredericks, Veritas Hoërskool, Noord-Kaap
Elsaby Barnard, Hoërskool Postmasburg, Noord-Kaap
Michelle Hammann, Potchefstroom Gimnasium, Noordwes
Shawn Day, Hoërskool Swartland, Wes-Kaap
Gordon de Jongh, Hoërskool Namakwaland, Noord-Kaap
Melvinito Miggel, Hoërskool Van Rhynsdorp, Wes-Kaap
Nasionale wenners per graad in Engels Eerste Addisionele taal
Salimisa Trongo, Graslaagte Primêr, Oos-Kaap
Ray Kettledas, Graslaagte Primêr, Oos-Kaap
Sherick Solomons, Westerkim Primêr, Noord-Kaap
Charlton Goliath, Astra Primêr, Oos-Kaap
Danté Jafhta, Hermeslaan Primêr, Wes-Kaap
William Pieterse, Kakamas Primêr, Noord-Kaap
Anna-Nelle Smuts, Swartland Hoërskool, Wes-Kaap
Naomi Russell, Dysselsdorp Sekondêr, Wes-Kaap
Trenton George, Humansdorp Sekondêr, Oos-Kaap
Mihle Bentele, Swartland Hoërskool, Wes-Kaap
Amoré Rademeyer, Otto du Plessis Hoërskool, Oos-Kaap
Kelly Titus, Humansdorp Sekondêr, Oos-Kaap